wickkiey/tamil-wikipedia-markdown huggingface dataset:
# வீர. லெ. சிந்நயச் செட்டியார்


**வீர. லெ. சிந்நயச் செட்டியார்** (1855 - 1900) 19-ஆம் நூற்றாண்டில் வாழ்ந்த பெரும்புலவர், சைவ சித்தாந்த வித்தகர். ஆசுகவி என்று போற்றப்பட்டவர்.  

## வாழ்க்கைச் சுருக்கம்
சிந்நயச் செட்டியார் தேவகோட்டையில் நாட்டுக்கோட்டை நகரத்தார் சாதியில் "மேலவீடு' எனப்படும் செல்வக் குடும்பத்தில் 1855-ஆம் ஆண்டு வீர.லெட்சுமணன் செட்டியார் - லெட்சுமி ஆச்சிக்கு நான்காம் பிள்ளையாகப் பிறந்தார். சிந்நயச் செட்டியாரின் மனைவி பெயர் மீனாட்சி. இவர்களின் ஒரே பிள்ளை காசி மூன்றாண்டுகளில் இறந்து போனது.  

சிந்நயச் செட்டியாரின் குரு, தேவகோட்டை 'வன்றொண்டர்' நாராயணன் செட்டியார். இந்த வன்றொண்டர், மகாவித்துவான் மீனாட்சிசுந்தரம் பிள்ளையின் மாணவர். சிந்நயச் செட்டியாரின் மானசீக குரு யாழ்ப்பாணம் ஆறுமுகநாவலர். "சிலேடைப் புலி' பிச்சுவையர், காரைக்குடி சிவபூசகர் சொக்கலிங்கம், இராமநாதபுரம் ரா.ராகவையங்கார் ஆகியோர் சிந்நயச் செட்டியாரின் மாணவர்கள்.  

இவருடைய உருவத் தோற்றம் யாரையும் ஈர்க்கக் கூடியது. நல்ல சிவப்பு நிறம், விபூதி, ருத்ராட்சம் அணிந்து பஞ்சகச்ச மேலாடையில் சிவப்பழமாய்க் காட்சி அளிப்பார். கையில் எப்பொழுதும் ஓலைச்சுவடி இருக்கும். ரத்தினக் கம்பளத்தில் வீற்றிருப்பார்.  

பாண்டித்துரைத் தேவர் சிந்நயச் செட்டியாரின் இனிய தோழர். இருவரும் அடிக்கடி சந்தித்து அளவளாவுவர். பாண்டித்துரைத் தேவர் நான்காம் தமிழ்ச் சங்கத்தை மதுரையில் நிறுவ முயன்றபோது, அவருக்கு உறுதுணையாக நின்றவர் சிந்நயச் செட்டியார்.  

மகாவித்துவான் மீனாட்சிசுந்தரம் பிள்ளை, உ. வே. சாமிநாதையர் போன்றோர் இவரைப் பாராட்டியுள்ளனர். 'வன்றொண்டர்' நாராயணன் செட்டியார், "தன் மாணவர்களில் 'ஆசுகவி' பாடக்கூடியவர் சிந்நயச் செட்டியார் ஒருவரே" என்று தன்னிடம் கூறியதாக உ.வே.சா., தமது வாழ்க்கை வரலாற்றில் கூறியிருக்கிறார்.  

மதுரை மீனாட்சி அம்மன் கோயில் திருப்பணி செய்த "வயிநாகரம்' குடும்பத்தைச் சேர்ந்த இராமநாதன் செட்டியார், தமது "கவிதைமலர்' என்ற நூலில், சிந்நயச் செட்டியாரைப் போற்றிப் பாடல் எழுதியுள்ளார்.  

## சேவைகள்
திருவாரூரில் இவர் வாழ்ந்த காலத்தில் 'திருவிளம்பல்' என்ற திருத்தலத்தில் உள்ள சிவன் கோயிலை புதுப்பித்தார்.  

திருவாமாத்தூர் வண்ணச்சரபம் தண்டபாணி சுவாமிகளை தேவகோட்டைக்கு அழைத்து வந்து, தேவகோட்டை நகரச் சிவன் கோயிலில் உள்ள தண்டபாணி பேரில் பிள்ளைத்தமிழ் பாடச்செய்தார்.  

வேலங்குடிக் கல்வெட்டில் இருந்து நாட்டுக்கோட்டை நகரத்தார் வரலாற்றை எழுதி வெளியிட்டார்.  

## எழுதியுள்ள நூல்கள்
- மதுரை மீனாட்சி அம்மைப்பதிகம்
- நாட்டுக்கோட்டை நகரத்தார் சரித்திரம்(1994)
- திருவொற்றியூர்ப் புராணம்
- குன்றக்குடி மயின்மலைப் பிள்ளைத் தமிழ்
- தேவகோட்டை சிலம்பைப் பதிற்றுப்பத்து அந்தாதி
- இராமேசுரம் தேவைத் திரிபு அந்தாதி
- திருவண்ணாமலை அருணைச் சிலேடை வெண்பா
- காசி யமக அந்தாதி
- வெளிமுத்திப் புராணம்
- கும்பாபிஷேக மகிமை
- ஐம்பெரும் காப்பிய ஒப்பீடு
- கண்டனூர் மீனாட்சி அம்மை பாடல்

- 
- http://www.tamilvu.org/slet/ln00101/ln00101pag.jsp?bookid=305&pno=227
- ஆராய்ச்சிப் பேரறிஞர் மயிலை சீனி.வேங்கடசாமி அவர்கள் எழுதியுள்ள “19-ஆம் நூற்றாண்டுத் தமிழ் இலக்கியம்“, பக்கம் 289, முதல் பதிப்பு 2003)
# சுப்பிரமணிய ஐயர்

**சுப்பிரமணிய ஐயர்** 19 ஆம் நூற்றாண்டைச் சேர்ந்த தமிழறிஞர். தஞ்சை சதாவதானம் சுப்பிரமணிய ஐயர் என அழைக்கப்பட்டார்.  

## இவர் இயற்றிய நூல்கள்
- காளையார்கோயிற் புராண வசனம் (1897)
- காளையார் கோயிற் புராணம் (1899)
- கோட்டூர்ப் புராணம் (1898)
- பருவகால வருணனை (1904). இந்நூல், பருவ காலங்களின் வருணனையைப் பழைய நூல்களில் இருந்து தொகுத்து சுப்பிரமணிய ஐயரால் அச்சிற் பதிப்பிக்கப்பட்டது
# சீனக் கலைகளுக்கான பேர்சிவல் டேவிட் நிறுவனம்


**சீனக் கலைக்கான பேர்சிவல் டேவிட் நிறுவனம்** என்பது இலண்டனில் உள்ள சீனக் கலைக்கான பேர்சிவல் டேவிட் சேகரிப்பை உரிமையாகக் கொண்ட நிறுவனம் ஆகும். இந்த நிறுவனத்தின் முதன்மை நோக்கம் சீனக் கலைகளும் பண்பாடும் தொடர்பான ஆய்வுகளையும் கற்பித்தலையும் முன்னேற்றுவது ஆகும். இந்நிறுவனத்தின் சேகரிப்புக்களில் சொங், யுவான், மிங், சிங் அரச மரபுகளை உள்ளடக்கிய 10 முதல் 18ம் நூற்றாண்டு வரையான காலப்பகுதிகளைச் சேர்ந்த 1,700 பொருட்கள் அடங்கியுள்ளன. இவற்றுள் அரிய ரு, குவான் பாண்டங்களின் மாதிரிகள், 1351ஐச் சேர்ந்த மிகப்பழைய நீல வெள்ளை வெண்களிப் பாண்டங்களான, யுவான் அரச மரபைச் சேர்ந்த நீலமும் வெள்ளையும் கலந்த மட்பாண்டக் கோயில் சாடிகள் என்பன அடங்கும். இந்நிறுவனத்தில், சீனக் கலைகள் தொடர்பான மேற்கத்திய மற்றும் கிழக்காசிய நூல்களைக்கொண்ட பெரிய நூலகம் ஒன்றும் உள்ளது. 1950ல் இந்தச் சேகரிப்புக்கள் சேகரிப்பாளரும் அறிஞருமான பேர்சிவல் டேவிட் என்பவரால் இலண்டன் பல்கலைக்கழகத்துக்கு வழங்கப்பட்டது. இப்போது இச்சேகரிப்புக்கள் பிரித்தானிய அருங்காட்சியகத்தில் நிரந்தரக் காட்சியில் உள்ளன.
# பயர்பிளை வானூர்திச் சேவை



**பயர்பிளை நிறுவனம்** (*FlyFirefly Sdn Bhd*) சுருக்கமாக **பயர்பிளை**, இரு இடங்களுக்கிடையே நேரடியாக இயக்கப்படும் முழுச்சேவை வழங்கும் வானூர்திச் சேவை நிறுவனமாகும்; இது மலேசியா எயர்லைன்சு நிறுவனத்தின் துணை நிறுவனமாகும். சிலாங்கூரிலுள்ள சுல்தான் அப்துல் அஜிஸ் ஷா வானூர்தி நிலையத்தின் தரைப்பகுதியிலிருந்து இதன் தலைமையகம் இயங்குகின்றது.மலேசியாவின் முதல் சமூக வான்சேவை நிறுவனம் என அறியப்படுகின்றது. பயர்பிளை இரண்டு அச்சுமையங்களிலிருந்து தனது சேவைகளை இயக்குகின்றது: சுல்தான் அப்துல் அஜிஸ் ஷா வானூர்தி நிலையம், சிலாங்கூர் மற்றும் பினாங்கு பன்னாட்டு வானூர்தி நிலையம். இதன் முதல் சேவை ஏப்ரல் 3, 2007இல் பினாங்கிலிருந்து கோட்டா பரூவிற்கு துவங்கியது.  
## மேலாண்மையும் இயக்கமும்
தனது தாய் நிறுவனமான மலேசியா எயர்லைன்சு தவிர்த்த தனியான மேலாண்மை பயர்பிளைக்கு உள்ளது. இது மலேசியா தவிர இந்தோனேசியா, சிங்கப்பூர், தாய்லாந்து நாடுகளில் தனது சேவைகளை குவியப்படுத்தி உள்ளது.  

மார்ச் 16, 2007இல் புதிய சேவை நிறுவனமாக பயர்பிளையை அறிமுகப்படுத்தும் விழாவில் மலேசியா எயர்லைன்சின் முதன்மை செயல் அலுவலர் இத்ரிசு ஜாலா இப்புதிய நிறுவனம் மலேசிய எயர்லைன்சுடன் இணைந்து புதிய பாதைகளை வகுக்கும் என்றும் அடுத்த ஐந்தாண்டுகளில் தனது கருவ சேவைகளை உருவாக்கும் எனவும் கூறினார். இதில் வட அமெரிக்கா, தென் அமெரிக்கா, தென்னாபிரிக்கா நாடுகளுக்கு இயக்குவதும் இதன் நோக்கமாக அமையும் என்றார்.  
## சேருமிடங்கள்

பயர்பிளை இரண்டு அச்சு மையங்களிலிருந்து, பினாங்கு மற்றும் கோலாலம்பூரின் சுபாங், தனது சேவைகளை இயக்குகின்றது. பினாங்கிலிருந்து உள்நாட்டுச் சேவைகளாக லங்காவி, கோட்டா பாரு, சுபாங், குவாலா திரங்கானு, குவாந்தான் நகரங்களுக்கு நாளுக்கு இருமுறை இயக்குகின்றது; தவிர கோ சமுயய், தாய்லாந்தின் பூகத்திற்கு நாளுக்கொருமுறை சேவை வழங்குகின்றது. சுபாங்கிலிருந்து பினாங்கு, லங்காவி, அலோர் செடார், ஜொகூர் பாரு, குவாலா திரங்கானு, கொத்தா பாரு, சிங்கப்பூர், தாய்லாந்தின் கோ சமுயய் மற்றும் இந்தோனேசியாவின் பெக்கான்பாருவிற்கும் சேவைகளை வழங்குகின்றது. இருப்பினும் பினாங்கிலிருந்து குவாலா திரங்கானு, கொத்தா பாரு, கோ சமுயய், குவாந்தான் நகரங்களுக்கு தனது சேவைகளை இடைநிறுத்தம் செய்வதாக மார்ச் 8, 2009இல் அறிவித்தது. 2011இலிருந்து இச்சேவைகள் மீண்டும் இயக்கப்படுகின்றன.  

;மலேசியா  
- சுபாங் - சுல்தான் அப்துல் அஜிஸ் ஷா வானூர்தி நிலையம் **அச்சு**
- பினாங்கு - பினாங்கு பன்னாட்டு வானூர்தி நிலையம் **அச்சு**
- ஜொகூர் பாரு - செனைய் பன்னாட்டு வானூர்தி நிலையம் **இரண்டாம்நிலை அச்சு**
- கோட்டா பாரு - சுல்தான் இசுமாயில் பெட்ரா வானூர்தி நிலையம் **இரண்டாம்நிலை அச்சு**
- அலோர் ஸ்டார் - சுல்தான் அப்துல் அலிம் வானூர்தி நிலையம்
- ஈப்போ - சுல்தான் அசுலான் சா வானூர்தி நிலையம்
- கெர்தெ - கெர்தெ வானூர்தி நிலையம்
- கோலா டெரெங்கானு - சுல்தான் மகமூது வானூர்தி நிலையம்
- குவாந்தான் - சுல்தான் ஹாஜி அகமது சா வானூர்தி நிலையம்
- லங்காவி - லங்காவி பன்னாட்டு வானூர்தி நிலையம்
- மலாக்கா-மலாக்கா பன்னாட்டு வானூர்தி நிலையம்
;இந்தோனேசியா  
- பண்டா அச்சே - சுல்தான் இசுக்கந்தர் முடா பன்னாட்டு வானூர்தி நிலையம்
- மேடான் - குவாளா நாமு பன்னாட்டு வானூர்தி நிலையம்
- பெக்கான்பாரு - சுல்தான் இசுயாரிப் காசிம் II பன்னாட்டு வானூர்தி நிலையம்
;சிங்கப்பூர்  
- சிங்கப்பூர் - சிங்கப்பூர் சாங்கி வானூர்தி நிலையம்
;தாய்லாந்து  
- கோ சமுயய் - சமுயய் வானூர்தி நிலையம்
- கிராபி - கிராபி வானூர்தி நிலையம்
- பூகத் - பூகத் பன்னாட்டு வானூர்தி நிலையம்

## மேற்சான்றுகள்
# 1644



**1644** (**MDCXLIV**) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான நெட்டாண்டு ஆகும்.  

## நிகழ்வுகள்
- ஏப்ரல் 25 - சீனாவில் இடம்பெற்ற கிளர்ச்சியை அடுத்து மிங் அரசமரபின் கடைசிப் பேரரசன் சொங்சென் தற்கொலை செய்து கொண்டான்.
- செப்டம்பர் 15 - ஒன்பதாம் இனசென்ட் 236வது திருத்தந்தையாக நியமிக்கப்பட்டார்.
- டிசம்பர் - எடின்பரோவில் கொள்ளைநோய் பரவியது.
- ரெனே டேக்கார்ட் தனது *Principia Philosophiae* (*மெய்யியல் தத்துவங்கள்*) நூலை வெளியிட்டார்.

## பிறப்புகள்
- செப்டம்பர் 25 - ஓலி ரோமர், தென்மார்க்கு வானியலாளர் (இ. 1710)
- டிசம்பர் 29 - மட்சுவோ பாஷோ, யப்பானியக் கவிஞர் (இ. 1694)

## இறப்புகள்
- சூலை 29 - எட்டாம் அர்பன் (திருத்தந்தை) (பி. 1568)
# இஃபே வெண்கலத் தலை


**இஃபே வெண்கலத் தலை** அல்லது **இஃபே தலை** என்பது, 1938ல் நைசீரியாவில் உள்ள இஃபே என்னும் இடத்தில் அகழ்ந்தெடுக்கப்பட்ட பதினெட்டு செப்புக் கலப்புலோகச் சிலைகளுள் ஒன்று. இஃபே, யொரூபா மக்களின் சமய மற்றும் முன்னாள் அரச மையமுமாக விளங்கியது. இது ஒரு அரசனைக் குறிப்பதாகக் கருதப்படுகிறது. இது கிபி 13-14 நூற்றாண்டு காலப்பகுதியில், உள்ளூர் மக்களுக்கு ஐரோப்பியருடன் தொடர்பு ஏற்படுவதற்கு முன்னர் செய்யப்பட்டிருக்கலாம் எனக் கருதப்படுகிறது. இதன் உண்மைநிலைத் தன்மையும், சிக்கலான வேலைப்பாடுகளும், அக்காலத்தில் ஆப்பிரிக்கக் கலைகள் குறித்த முன்னைய மேலைநாட்டுக் கருத்துருக்களைக் கேள்விக்குட்படுத்துவனவாக இருந்தன. கண்டுபிடிக்கப்பட்டு ஓராண்டுக்குப் பின்னர் இது பிரித்தானிய அருங்காட்சியகத்துக்கு எடுத்துச்செல்லப்பட்டது.  

## விபரம்
பெரும்பாலான மேற்கு ஆப்பிரிக்க வெண்கலச் சிலைகளைப் போலவே இதுவும் உண்மையில் செப்பினாலும், பல்வேறு கலப்புலோகங்களாலும் ஆனது. பிரித்தானிய அருங்காட்சியகத்தால் இவ்வுலோகம் "பெருமளவு ஈயம் சேர்க்கப்பட்ட துத்தநாகப் பித்தளை" என விபரிக்கப்பட்டுள்ளது. அருங்காட்சியகங்களிலும், தொல்லியலிலும் தற்கால நடைமுறைகளின்படி வெண்கலம், பித்தளை போன்ற சொற் பயன்பாடுகள் தவிர்க்கப்பட்டுப் பதிலாக "செப்புக் கலப்புலோகம்" என்ற சொல்லே விரும்பப்படுகிறது. மெழுகு இழப்பு நுட்பத்தைப் பயன்படுத்திச் செய்யப்பட்டுள்ள இது, ஏறத்தாழ முக்கால் முழு அளவு கொண்டது, 35 சமீ உயரமானது. சிற்பி இயல்பான பாணியில் வடிவமைத்துள்ளார். முகம் முழுவதும் கீறல் வரிகளால் நிரப்பப்பட்டுள்ளது. ஆனால், உதட்டில் மட்டும் கீறல்கள் இல்லை. தலை அணி, சிக்கலான அமைப்புக்கொண்ட முடியைக் குறிக்கிறது. இந்த அலங்காரம் இஃபேயின் எல்லா வெண்கலத் தலைகளுக்கும் பொதுவானது.
# எச்மியாட்சின் பேராலயம்


அரசர் மூன்றாம் டிரிடோட்சினால் அரச சமயமாக கிறித்தவம் உள்வாங்கப்பட்டதைத் தொடர்ந்து ஆர்மீனியாவின் பாதுகாவலர் புனித கிரோகரியினால் 301 இற்கும் 303 இற்கும் இடைப்பட்ட காலப்பகுதியில் ஆரம்ப நான்காம் நூற்றாண்டில் மூலக் கோயில் கட்டப்பட்டதாக பாரம்பரியமாக நம்பப்படுகிறது. பாகால் வழிபாட்டிலிருந்து கிறித்தவத்திற்கு மாறியதன் அடையாளமாக முன்னைய கோயிலுக்குப் பதிலாக இது உருவாகியது. பாரசீகப் படை எடுப்பினால் கடுமையாக பேராலயம் சேதப்பட்ட பின்பு தற்போதைய கட்டடத்தின் மையம் 483/4 ஆம் ஆண்டு காலப்பகுதியில் வகன் மமிகோனியனால் கட்டப்பட்டது. இதனுடைய அடித்தளம் முதல் ஐந்தாம் நூற்றாண்டின் இரண்டாம் பாதி வரை, எச்மியாட்சின் எல்லா ஆர்மீனியக் கத்தோரிக்கசுக்களின் இருக்கையாகவும், ஆர்மீனியத் திருச்சபையின் மிகப் பெரும் தலைமையாகவும் இருந்தது.  

அது தன்னுடைய முக்கியத்துவத்தை இழக்காதிருந்தாலும், தொடர்ந்து வந்த நூற்றாண்டுகளில் பேராலயம் நடைமுறையில் கைவிடப்பட்டது. 1441 இல் இது மீளமைக்கப்பட்டு இன்று வரை அப்படியே உள்ளது. பாரசீகத்தின் முதலாம் அப்பாசினால் எச்மியாட்சின் சூறையாடப்பட்டு, அங்கிருந்த புனிதப் பொருட்களும் கற்களும் எடுக்கப்பட்டு ஆர்மீனியர்களுக்கு அந்நிலத்தின் மீதிருந்த ஈடுபாட்டை குறைக்கும் முயற்சி மேற்கொள்ளப்பட்டது. அதன் பிறகு பேராலயம் பல புனரமைப்புகளுக்கு உள்ளானது. மணிக்கூண்டுகள் ஏழாம் நூற்றாண்டு அரைப்பகுதியின் பிற்பகுதியில் இணைக்கப்பட்டன. 1868 இல், பேராலய கிழக்கு முனையில் திருக்கல அறை கட்டப்பட்டது. ஒரு பிரதான புண்ணியத்தலமாகவும், அந்நாட்டின் அதிகம் பேரால் சென்று பார்க்கப்படும் இடங்களில் இதுவும் ஒன்றாகவுள்ளது. சில முக்கியமான ஆரம்ப மத்திய கால கோயில்கள் அருகில் உள்ளதுடன், 2000 இல் ஐக்கிய நாடுகள் கல்வி, அறிவியல், பண்பாட்டு நிறுவனம் இப்பேராலயத்தை உலகப் பாரம்பரியக் களமாகப் பட்டியலிட்டது.  

## வரலாறு

### அடித்தளமும் சொலலிலக்கணமும்
பாரம்பரியத்தின்படி, பேராலயம் 301 இற்கும் 303 இற்கும் இடைப்பட்ட காலத்தில் ஆர்மீனியத் தலைநகராக இப்போதுள்ள வாகர்சபாத்தில் அரச மாளிகைக்கு அருகில், பாகாலின் கோயில் இருந்த இடத்தில் கட்டப்பட்டது. இது "ஒரே பேறாக இருந்தவர்" (கடவுளின் மகன்) என மொழிபெயர்க்கப்படுகிறது.  


;குறிப்புகள்  

;மேற்கோள்கள்
# பௌத்தநாத்து




**பௌத்தநாத்து** (நேபாளி: बौद्धनाथ) (Baudhanath), நேபாள நாட்டில் திபெத்திய பௌத்தர்களின் பெரிய கோள வடிவ விகாரையில் அமைந்த 36 மீட்டர் உயரமான நினைவுத் தூண் ஆகும். பௌத்தநாத்து கி பி நான்காம் நூற்றாண்டில் கட்டப்பட்டது. பௌத்தநாத்து மடாலயம், நேபாள நாட்டின் காத்மாண்டு சமவெளியில் தேசியத் தலைநகரான காட்மாண்டூ நகரத்தின் கிழக்கில், ஏழு கிலோ மீட்டர் தொலைவில் இமயமலையில் அமைந்துள்ளது.வானளாவிய உயரத்தில் காணப்படும், இப்பழைமையான பௌத்தநாத்து மடாலயத்தின் நினைவுத்தூண் உலகின் பெரியதாகும். பௌத்தநாத்து மடாலயத்தை, உலக தொல்லியற்களங்களில் ஒன்றாக ஐக்கிய நாடுகள் அவையின், யுனேஸ்கே நிறுவனம், 1979இல் அறிவித்துள்ளது.  

## அமைவிடம்
காட்மாண்டு நகரத்தின் வடகிழக்கே ஏழு கிலோ மீட்டர் தொலைவில், இமயமலை அடிவாரத்தில் அமைந்துள்ளது.  

## வரலாறு
லிச்சாவி குடியரசின் மன்னர் சிவதேவன் (கி பி 590-604) காலத்தில் பௌத்தநாத்து மடாலயத்தை நிறுவியதாக கோபாலாராஜவம்சாவளி (கோபு) கூறுகிறார். நேபாள மன்னர் மானதேவன் (கி பி 464-505) ஆட்சி காலத்தில் கட்டியதாகவும் கூறப்படுகிறது. கி பி 15ஆம் நூற்றாண்டின் பிற்பகுதியில் அல்லது 16வது நூற்றாண்டில் முற்பகுதியில் இவ்விடத்தில் நடந்த அகழ்வராய்ச்சியில், கண்டெடுக்கப்பட்ட மன்னர் அம்சுவர்மாவின் (கி பி 605-621) எலும்புகள் தோண்டி எடுக்கும் போது, இப்பௌத்தநாதர் மடாலயம் கண்டெடுக்கப்பட்டதாக, திபெத்திய ஆதாரங்கள் ஆதாரங்கள் கூறுகிறது.  
திபெத்திய பேரரசர், திர்சோங் டெட்சான் (ஆட்சி காலம்: 755 - 797) ஆட்சி காலத்தில் இப்பௌத்த மடாலயத்தை நிறுவியதாக கருதப்படுகிறது.  

## 2015 நேபாள நிலநடுக்கம்
சிலை]]  
சேதமடைந்த பௌத்தநாத்துதை சீர் செய்யும் பணி]]  

2015 நேபாள நிலநடுக்கத்தில் பௌத்தநாத்து மடாலயத்தின் மேற்கூறையின் நினைவுத் தூண் முற்றிலும் சேதமடைந்தது. தற்போது சேதமடைந்த மேற்கூறையும், தூணையும் சீரமைக்கும் பணி நடந்து வருகிறது.  

## பௌத்தநாத் படத்தொகுப்பு

## இதனையும் காண்க

- பசுபதிநாத் கோவில்
- சங்கு நாராயணன் கோயில்
- முக்திநாத்
- லும்பினி
- மாயாதேவி கோயில்
- பக்தபூர் நகர சதுக்கம்
- பாதன் நகர சதுக்கம்
- அனுமன் தோகா நகர சதுக்கம்
- பொக்காரா
- சுயம்புநாதர் கோயில்
- பௌத்த யாத்திரைத் தலங்கள்
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# தடேவ் துறவியர் மடம்



**தடேவ் துறவியர் மடம்** (*Tatev monastery*; ) தென்கிழக்கு ஆர்மீனியாவின் தடேவ் கிராமத்திற்கு அருகேயுள்ள பெரிய கருங்கல் வகை பீடபூமியில் அமைந்துள்ள 9 ஆம் நூற்றாண்டுக்குரிய ஆர்மீனிய திருத்தூதர் திருச்சபை துறவியர் மடம் ஆகும். "தடேவ்" எனும் பதம் பொதுவாக துறவியர் மடம் என்பதைக் குறிக்கும். துறவியர் மட முழுத்தோற்றமும் வொரோடன் ஏரியின் ஆழமான மழை இடுக்கு வழியின் விளிம்பில் உள்ளது. தடேவ் சியூனிக் ஆயர் இருக்கையாக உள்ளதோடு, பொருளாதார, அரசியல், ஆன்மீக, கலாச்சார செயற்பாட்டு மையமாக அப்பிரதேசத்தின் வரலாற்றில் குறிப்பிடத்தக்க பங்கு வகிக்கிறது.  

14 ஆம் 15 ஆம் நூற்றாண்டுகளில் துறவியர் மாடம் மிக முக்கியமான ஆர்மீனிய மத்திய கால பல்கலைக்கழகங்களில் ஒன்றான தடேவ் பல்கலைக்கழகத்தைக் கொண்டிருந்தது. இது அறிவியல், சமயம், மெய்யியல் நூல்களின் மீள் உருவாக்கம், நுண் சிற்ப நிறந்தீட்டல் ஆகியவற்றுக்கு பங்களிப்பு வழங்கியது. தடேவ் பல்கலைக்கழக அறிஞர்கள் அர்மீனிய கலாச்சாரம், சமயக் கோட்பாடு என்பவற்றைப் பாதுகாப்பதில், அதனுடைய மிகவும் கொந்தளிப்பான காலகட்டத்தில் பங்களிப்புச் செலுத்தினார்கள்.  

துறவியர் மாடம் சியூனிக் பகுதியில் "நன்கு அறியப்பட்ட இடம்" என்று விளங்குகிறது. கலிட்சர் என்ற கிராமத்திற்கும் தடேவிற்குமான கம்பிவட வழி ஒக்டோபர் 2010 அன்று திறந்து வைக்கப்பட்டது. இது உலகின் "நீளமான நிறுத்தமற்ற இரட்டை இரும்புப்பாதை கம்பிவட தானூந்து" என்பதால் *கின்னஸ் உலக சாதனைகள்* என வகைப்படுத்தப்பட்டிருந்தது.  

## சொல்லிலக்கணம்
பாரம்பரியத்தின்படி, திருத்தூதர் புனித ததேயு பிரசங்கம் செய்து, மறைசாட்சியாக மரித்த இடமான இயுஸ்தாதேயுஸ் தடேவ் துறவியர் மடம் என்ற பெயரைப் பெற்றது.  

பிரபல சொல்லிலக்கணம் ஒரு கதையைக் கொண்டுள்ளது. அதன்படி, பயிலுனர் ஒருவர் தான் வடிவமைத்த சிலுவை ஒன்றை கோபுர சிகரத்தில் வைக்க மறைவாக ஏறினார். ஆயினும், இறங்கும்போது தன்னுடைய ஆசானை கண்டு, அதன் அதிர்ச்சியால் காலடி வைக்கும் இடத்தைத் தவறவிட்டு, கீழே விழுந்தார். அவர் கடவுளிடம் இறக்கைகள் தரும்படி வேண்டினார். அவ்வேண்டுதல் ஆர்மீனிய மொழியில் “Ta Tev” (த டேவ்) எனப்படும்.  

## வரலாறு
தடேவ் துறவியர் மடம் தென் கிழக்கு ஆர்மீனியாவில், பண்டைய ஆர்மீனிய சியூனிக் பகுதியில் அமைந்துள்ளது. இதிலிருந்து 280&nbsp;கிமி தூரத்தில் யெரெவான் அமைந்துள்ளது. தடேவ் பீடபூமி கிறித்தவ காலத்துக்கு முன்பிருந்து பயன்படுத்தப்பட்டதுடன், பாகால் கோயிலையும் கொண்டிருந்தது. 4 ஆம் நூற்றாணடில் ஆர்மீனியா கிறித்தவமயப்படுத்தலுக்கு உள்ளாகியதைத் தொடர்ந்து, அக்கோயிலுக்குப் பதில் கிறித்தவக் கோயில் மாற்றீடாகியது.  


## நூல் குறிப்பு
-
# மாஞ்சோ


**மாஞ்சோ** என்பது நேபாளத்தில் வடகிழக்கே உள்ள கும்புப் பகுதியில் உள்ள ஒரு சிற்றூர். இது தூதுகோசி ஆற்றுப்பள்ளத்தாக்கில், பஃகுடிங்கு ஊருக்கு வடக்காகவும், சோர்சாலே ஊருக்குத் தெற்காகவும் அமைந்துள்ளது. இவ்வூர் கடல்மட்டத்தில் இருந்து 2835 மீட்டர் உயரத்தில் உள்ளது. இவ்வூருக்குச் சற்று வடக்கே சாகர் மாதா தேசியப் பூங்காவின் தடுப்புக்காவல் நுழைவாயில் உள்ளது. இவ்வூரும் 1979 முதல் யுனெசுக்கோவின் உலகப் பாரம்பரியக் களம் ஆக இருக்கின்றது.  

எவரெசுட்டு மலைக்கோ அதன் அடிவார முகாமுக்கோ போகும் மலையேறிகளும் கரட்டு நடையாளர்களும் இலுக்குலாவில் தொடங்கி மாஞ்சோ வழியாக அங்கு நின்று செல்லும் இடமாகவுள்ளது.  

இவ்வூரின் முதன்மையான பயன் சுற்றுலாத் துறையில் மலையேறிகளுக்கும், மலைப்ப்பாதைவழி நடக்கும் கரட்டு நடையாளர்களுக்கும் உணவக வசதியும் தங்குவிடுதிகள் வசதியும் தருவதாகும்.  

## இதனையும் பார்க்கவும்
- எவெரெசுட்டு அடிவார முகாம்

## மேற்கோள்களும் அடிக்குறிப்புகளும்

## வெளியிணைப்புகள்
# பிரீத்தி பருவா

**பிரீத்தி பருவா** (Preeti Barua, அசாமி: প্ৰীতি বৰুৱা) என்பவர் இலக்கியவாதியும், கல்வியாளரும் ஆவார். ரத்தசக்ரா என்ற மராட்டிய நூலை அசாமிய மொழிக்கு மொழிபெயர்த்து, சாகித்திய அகாதமி விருது பெற்றவர்.  

## வாழ்க்கைக் குறிப்பு
இவர் அசாம் மகளிர் சங்கத்தின் நிறுவனத் தலைவர் ஆவார். இவர் ஹாண்டிக் பெண்கள் கல்லூரியில் முதல்வராகப் பணியாற்றியவர். இவர் நிரர்தக் என்ற கதைத் தொகுப்பை எழுதியுள்ளார். பிற மொழிகளில் இருந்து இலக்கிய நூல்களை மொழிபெயர்த்துள்ளார்.  

இவர் ஹீரேன் பட்டாச்சாரியா என்ற கவிஞரின் சகோதரி. இவர் 2015ஆம் ஆண்டின் நவம்பர் மாதம் ஏழாம் நாளில் இறந்தார்.
# இரட்டைத்தலைப் பாம்பு


**இரட்டைத்தலைப் பாம்பு** என்பது, பிரித்தானிய அருங்காட்சியகத்தில் உள்ள ஒரு அசுட்டெக் சிற்பம் ஆகும். இது பெரும்பாலும் தெர்க்கோயிசு கனிமத் துண்டுகளால் மூடப்பட்ட மரத்தால் ஆனது. பிரித்தானிய அருங்காட்சியகத்தில் உள்ள இதுபோன்ற ஒன்பது பொருட்களுள் இது ஒன்று. ஐரோப்பா முழுவதும் இதுபோல் ஏறத்தாழ 25 பொருட்கள் இருப்பதாகக் கருதப்படுகிறது. மெக்சிக்கோவின் அசுட்டெக்கிலிருந்து வந்த இது மதச் சடங்குகளின்போது அணிந்தோ, காட்சிக்கு வைக்கப்பட்டோ இருக்கலாம் எனத் தெரிகிறது. எசுப்பானிய ஆக்கிரமிப்பாளனான ஏர்மன் கோர்ட்டெசு 1519ல் இப்பகுதியைக் கைப்பற்றியபோது, அசுட்டெக் பேரரசன் இரண்டாம் மொக்டெசுமா ஏர்மனுக்கு இதைப் பரிசாக வழங்கியிருக்கலாம் என்ற கருத்தும் உண்டு.
# கோர் விரப்


**கோர் விரப்** (*Khor Virap*; , "ஆழமான குழி" அல்லது "ஆழமான கிணறு" எனப் பொருள்) என்பது துருக்கி எல்லைக்கு அருகில், ஆராத் மாகாணத்தின் அட்டசாத்தின் தெற்கில் கிட்டத்தட்ட தூரத்தில் ஆர்மீனியாவிலுள்ள ஆராத் சமவெளியில் அமைந்துள்ள ஓர் ஆர்மீனிய திருத்தூதர் திருச்சபை துறவியர் மடம் ஆகும். இந்த துறவியர் மடம் இறையியல் குருமடமாகவும் ஆர்மீனிய கத்தோலிக்கசுகளின் வசிப்பிடமாகவும் இருந்தது.  

முன்பு கிரிகர் லுசாவோரிச் எனப்பட்டவர் பின்னர் புனித கிரகரி என்ற பெயர் பெற்றவருடைய இடம், துறவியர் மடம் என்பவற்றால் கோர் விரப் குறிப்பிடத்தக்கமை பெற்றுள்ளது. இவர் முதலில் அரசர் மூன்றாம் டிரிடோட்சினால் 14 வருடங்கள் சிறை வைக்கப்பட்டார். பின்னர் புனித கிரகரி அரசரின் சமய ஆலோசகராக இருந்து, அவர்கள் சமயம் மாறுபவர்களுக்கான நடவடிக்கையை நாட்டில் மேற்கொண்டனர். 301 ஆம் ஆண்டில், கிறித்தவ நாடு என்று அறிவித்த உலகில் முதல் நாடாக ஆர்மீனிய இருந்தது.  

ஆரம்பத்தில் சிறிய கோயில் ஒன்று புனித கிரகரியின் திருநிலைப்படுத்தலைக் குறிக்கும் விதமாக கி.பி 642 இல் கட்டப்பட்டது. பல நூற்றாண்டுகளான இது பலதடவைகள் மீள்கட்டுமானத்திற்குள்ளானது. 1662 இல், பழைய சிறு கோயில் இடுபாட்டுப் பகுதியில் பெரியளவில் "கடவுளின் பரித்தத் தாய்" எனும் பெயரில் கட்டப்பட்டது. தற்போது வழமையான தேவாலய வழிபாடுகள் இதில் நடைபெறுகிறது. ஆர்மீனியாவில் இது ஒரு மிகவும் பார்வையிடப்படும் இடமாகவுள்ளது.  

துறவியர் மடம் பச்சை புல்வெளி நிலங்களாலும் திராட்சைத் தோட்டங்களாலும் அரராத் சமவெளியில் சூழப்பட்டுள்ளதோடு அரராத் மலையின் காட்சியும் உள்ளது. ஆராஸ் ஏரி துருக்கியின் ஆராலிக்கிற்கு எதிர்ப்பக்கத்தில் துறவியர் மடத்திற்கு அண்மையில் ஒடுகிறது.  

## வரலாறு

பண்டைய ஆர்மீனிய அரசின் நிறுவனர் முதலாம் ஆர்ட்ஸ்சஸ் தன்னுடைய ஆர்மீனியத் தலைநகரை அட்டசாத்தில் கி.மு 180 இல் உருவாக்கினார். உரோமினால் துன்பத்திற்குள்ளான கத்தேயின் தளபதி ஹன்னிபால் அட்டசாத் உருவாக்கத்தில் செயல்பட்டதாக நம்பப்படுகிறது. பின்னர், பாரசீக அரசன் இரண்டாம் சாபுரினால் அட்டசாத் அழிக்கப்பட்டது. இங்கு சிறு கோயில் கட்டப்படுவரை, கோர் விரப் அரச சிறைச்சாலையாக பயன்படுத்தப்பட்டது.  

மூன்றாம் டிரிடேட்ஸ் அரசர் ஆர்மீனியாவை ஆழும்போது, அவருடைய உதவியாளர் கிறித்தவராகவும் (கிரகரி) கிறித்தவத்தை போதிப்பவராகவும் இருந்தார். ஆயினும், டிரிடேட்ஸ் ஒரு பாகால் சமயத்தை சார்ந்தவராகவும், கிரகரியின் சமயத்தை விரும்பாமலும், அதன் விளைவாக கிரகரியை மிகவும் சித்திரவதைக்கு உள்ளாகினார். கிரகரியின் தந்தைதான் அரசரின் தந்தையின் கொலைக்குக் காரணம் என்ற செய்தியை அரசர் அறிந்ததும், கிரகரியின் கைகளையும் கால்களையும் கட்டி அட்டசாத்தில் அமைந்துள்ள இருளான இருட்டறையில் இறக்கும்படி கோர் விரப்பினுள் எறியப்பட்டார். மேலும், கிரகரி அனகிட்டா என்ற தேவதைக்கு பலி செலுத்த மறுத்தமை அரசரை எரிச்சலுக்கு உள்ளாக்கி கிரகரியை சித்திரவதை செய்து கோர் விரப் சிறையிலடைக்கச் செய்தது. பின்பு அவர் மறக்கப்பட்டு, அரசர் போரையும் கிறித்தவர்களைச் சித்திரவதை செய்வதையும் தொடர்ந்தார்.  

ஆயினும், கிரகரி சிறையிலிருந்த 13 ஆண்டுகளில் இறக்கவில்லை. அவருடைய உயிர்வாழ்தலுக்கு ஒரு கிறித்தவ விதவைப் பெண் காரணமாயிருந்தாள். உள்ளூர் நகரத்தில் வசித்த அவள் விசித்திர கனவுக் காட்சியால் செல்வாக்கு பெற்றதோடு, தொடர்ச்சியாக குழியினுள் புதிய வெதுப்பியை போட்டு கிரகரிக்கு உணவளித்தாள்.  


## நூல் குறிப்பு
-
# கோபாலா கோபாலா



**கோபாலா கோபாலா** (*Gopala Gopala*) 1996ஆம் ஆண்டில் பாண்டியராஜன் இயக்கம் மற்றும் நடிப்பில் வெளியான ஒரு இந்தியத் தமிழ்த் திரைப்படமாகும். பாண்டியராஜன், குஷ்பூ ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். கவிஞர் வைரமுத்து பாடல்களை எழுதினார். காதலன் திரைப்படத்தில் இடம்பெற்ற பாடலின் மூலமாக பெயரிடப்பட்டது.  

## வெளியீடு
இத்திரைப்படம் நூறு நாட்களைக் கடந்து வெற்றிகரமாக ஓடியது. பின்னர், இத்திரைப்படம் திலீப் நடிப்பில் *மிஸ்டர் பட்லர்* என்ற பெயரில் வெளியானது.
# மாதுலுவாவே சோபித்த தேரர்



**மாதுலுவாவே சோபித்த தேரர்** (*Maduluwawe Sobitha Thero*, ; 29 மே 1942 - 8 நவம்பர் 2015) சிங்கள பௌத்த பிக்கு ஆவார். இவர் இலங்கை கோட்டே நாக விகாரையின் விகாராதிபதியும் சமூக நீதிக்கான மக்கள் இயக்கத்தின் தலைவரும் ஆவார்.  

2015 சனவரியில் மகிந்த ராசபக்ச அரசைப் பதவியில் இருந்து அகற்ற இவர் முக்கிய பங்காற்றினார். 2015 சனவரி அரசுத் தலைவர் தேர்தலில் ராசபக்சவிற்கு எதிராக எதிரணிக் கூட்டு வேட்பாளரான மைத்திரிபால சிறிசேனவிற்கு ஆதரவளித்தார்.  

## வாழ்க்கைக் குறிப்பு
சோபித தேரர் தனது 13வது அகவையில் பௌத்த விகாரை வாழ்வைத் தொடங்கினார். 1962 ஆம் ஆண்டில் பௌத்த குருவாகத் திருநிலைப்படுத்தப்பட்டார்.
# கேரள மாநில மாசுக் கட்டுப்பாட்டு வாரியம்



**கேரள மாநில மாசுக் கட்டுப்பாட்டு வாரியம்** (Kerala State Pollution Control Board) என்பது கேரள அரசின் ஆரோக்கியம் மற்றும் குடும்ப நலத்துறையின் கீழுள்ள ஒரு அமைப்பாகும். இந்த வாரியம் சுற்றுச்சூழல் பாதுகாப்பு தொடர்பான சட்டங்களை நடப்பிலாக்குவதற்கான பொறுப்பை வகிக்கின்றது. பலதரப்பட்ட மாசுக் கட்டுப்பாட்டு சட்டங்களை நடப்பிலாக்க ஒழுங்குப்படுத்தும் அதிகார அமைப்பாக உருவாக்கப்பட்டதாகும் மாசுக்கட்டுப்பாட்டு வாரியம். இவ்வாரியம் மாநில மக்களுக்கு மாசற்ற சுற்றுச்சூழலைத் தந்திட வேண்டி செயல்படுகிறது. இந்த வாரியம் மாசுக் கட்டுப்பாட்டுக்கான தீர்வுக்கான நடவடிக்கைகள் எடுப்பதற்காக, நிலத்தடி நீர், திடப் பொருள் மற்றும் வாயு தொடர்பான பல்வேறு ஆய்வுகளை மேற்கொண்டு வருகிறது.  

## வெளியிணைப்புகள்
- அதிகாரபூர்வ இணையதளம்
# அசாம் மகளிர் பல்கலைக்கழகம்



**அசாம் மகளிர் பல்கலைக்கழகம்** என்னும் பொதுத் துறைப் பல்கலைக்கழகம், இந்திய மாநிலமான அசாமின் யோர்ஹாட்டில் அமைந்துள்ளது. இது அசாம் மாநில அரசின் **அசாம் மகளிர் பல்கலைக்கழக சட்டம் (2013)** என்ற சட்டத்தின் மூலம் நிறுவப்பட்டது. இது பெண்களுக்காக அசாமில் தொடங்கப்பட்ட முதல் பல்கலைக்கழகம் ஆகும்.  

## கல்வி
இந்த பல்கலைக்கழகத்தில் இளநிலை, முதுநிலை ஆகிய பிரிவுகளில் கல்வி கற்பிக்கின்றனர்.
# கபடி கபடி (திரைப்படம்)


**கபடி கபடி** (*Kabadi Kabadi*) 2001ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், மணிவண்ணன், சங்கீதா கிரிஷ், கரண் ஆகியோர் முக்கிய வேடங்களில் நடித்திருந்தனர். தமிழில் சிறப்பான வரவேற்பு பெற்ற இத்திரைப்படம், பின்னர் *முசோ சாதி கரோக்* என்ற பெயரில் சல்மான் கான், பிரியங்கா சோப்ரா, அக்சய் குமார் ஆகியோரது நடிப்பில் இந்தியில் மறுஆக்கம் செய்யப்பட்டது.  

1997 ஆம் ஆண்டின் நடுப்பகுதியில் பாண்டியராஜனால் இத்திரைப்படம் அறிவிக்கப்பட்டது. படத்தை கே. பாக்யராஜ் எழுதுவார் என்றும் பூர்ணிமா பாக்யராஜ் தயாரிப்பார் என்றும் அவர் தெரிவித்தார். தயாரிப்பாளர்களுக்கு ஏற்பட்ட நிதிப் பிரச்சனையால் படம் தாமதமானது  

## நடிகர்கள்
- பாண்டியராஜன்
- சங்கீதா கிரிஷ்
- மணிவண்ணன்
- கரண்
# சூசன் விசுவநாதன்

**சூசன் விசுவநாதன்** ஒரு இந்திய சமூகவியலாளர், சமூக மனிதவியலாளர் மற்றும் ஒரு புனைகதை எழுத்தாளர் ஆவார். அவர் தனது மதம் மற்றும் சமூகவியல் தொடர்பான பார்வைகளால் அறியப்படுகிறார். இவரது முதல் புத்தகமான "கேரளக் கிறித்துவர்கள்: யக்கோபாக்களினிடையில் அவர்களது வரலாறும், நம்பிக்கையும், சடங்குகளும்" (*Christians of Kerala: History, Belief and Ritual among the Yakoba* (Oxford University Press)) என்ற நூல் மதச் சமூகவியலுக்கான சிறந்த நூலாகக் கருதப்படுகிறது. அவர் ஜவகர்லால் நேரு பல்கலைக்கழகத்தில்,தலைவராகவும், சமூக அமைப்புகள் ஆய்வுக்கான சமூகவியல் பேராசிரியராகவும், பணியாற்றி வருகிறார்.  

## ஆரம்ப வாழ்க்கை மற்றும் பின்னணி
சூசன் விசுவநாதன் தில்லி பல்கலைக்கழகத்திலும், ஜவகர்லால் நேரு பல்கலைக்கழகத்திலும் பயின்றுள்ளார். ஜவகர்லால் நேரு பல்கலைக்கழகத்தில் சமூகவியலுக்கான முதுகலைப் பட்டத்தைப் பெற்ற பின், தனது ஆய்வியல் நிறைஞர் பட்டத்தையும், முனைவர் பட்டத்தையும் தில்லி பல்கலைக்கழகத்தில் பெற்றார்.  

## வாழ்க்கை
சூசன் விசுவநாதன் 1983ல், இந்து கல்லூரியில் மூத்த சமூகவியல் விரிவுரையாளராகப் பணியாற்றினார். பின் 1989 முதல் 1997 வரை சமூகவியல் துறைத் தலைவராகப் பணியாற்றினார். பிறகு ஜவகர்லால் நேரு பல்கலைக்கழகத்திலுள்ள சமூக அமைப்புகள் ஆய்வு மையத்தில் இணைந்தார். தற்போது அவர் அங்கு பேராசிரியராகப் பணியாற்றி வருகிறார்.
# பார்கவி ராவ்



**பார்கவி பிரபஞ்சன் ராவ்** (14 ஆகஸ்ட் 1955- 23 மே 2008) சாகித்ய அகாதெமி விருது பெற்ற எழுத்தாளர் ஆவார். இவர் சிறந்த மொழிபெயர்ப்பாளரும் ஆவார். இவர் கிரீஷ் கர்னாட் எழுதிய பல நூல்களை மொழிபெயர்த்துள்ளார். இருபதாம் நூற்றாண்டைச் சேர்ந்த பெண் எழுத்தாளர்கள் எழுதிய நூறு சிறுகதைகளைத் தொகுத்து, மொழிபெயர்த்து இவர் எழுதிய நூரெல்லா பான்டா தெலுங்கு மொழி இலக்கியத்தின் சிறந்த படைப்பாகக் கருதப்படுகிறது. இவர் ஐதராபாத்தில் மாரடைப்பால் 23 மே 2008ல் காலமானார்.
# இந்தியாவில் காட்டுயிர்கள்


வில் உள்ள ஆசியச் சிங்கம் ]]  
. இது அற்றுவிட்ட இனங்களில் ஒன்று. உலகில் 2500 செந்நாய்களே உள்ளன.]]  

**இந்தியாவில் காட்டுயிர்கள்** என்பது இந்திய எல்லைக்கு உட்பட்ட பல்வேறு வகைகளைச் சார்ந்த காட்டு உயிரிகளை சேர்த்தே குறிக்கிறது. பசு, எருமை, ஆடு, பன்றி, ஒட்டகம் போன்ற வீட்டு விலங்குகள் மட்டுமின்றி, பல்வேறு காட்டு விலங்குகளும் இந்தியாவில் உண்டு. வங்காளப் புலி, ஆசியச் சிங்கம், மான், மலைப்பாம்பு, இந்திய ஓநாய், இந்தியக் குள்ள நரி, கரடி, முதலை, செந்நாய், குரங்கு, பாம்பு, மறிமான், காட்டெருமை, ஆசிய யானை உள்ளிட்ட விலங்குகளும் இந்தியாவில் காணப்படுகின்றன. நூற்று இருபதுக்கும் அதிகமான தேசியப் பூங்காக்களிலும், 18 உயிர்க் காப்பகங்களிலும், 500+ பாதுகாக்கப்பட்ட பகுதிகளிலும் இத்தகைய விலங்குகள் பாதுகாக்கப்படுகின்றன. உயிரி பல்வகைமையைக் கொண்ட மூன்று தலங்கள் இந்தியாவில் உள்ளன. அவை மேற்குத் தொடர்ச்சி மலைத்தொடர், இமயமலை, இந்தோ-பர்மா பகுதி ஆகியன.  

## உயிர்க்கோள காப்பகங்கள்
இந்தியாவில் உள்ள உயிர்க்கோள காப்பகங்களின் பட்டியல் கீழே தரப்பட்டுள்ளது.  
- அச்சனக்மர் காட்டுயிர் காப்பகம், ஒரிஸ்ஸா
- அகத்தியமலை, தமிழ்நாடு
- திப்ரு - சைக்கோவா
- திஹாங்-திபாங் உயிர்க்கோளக் காப்பகம், அருணாச்சல பிரதேசம்
- கிரேட் நிக்கோபார் உயிர்க்கோளக் காப்பகம், அந்தமான் நிக்கோபர் தீவுகள்
- மன்னார் வளைகுடா தேசிய கடல்சார் உயிரியல் பூங்கா, தமிழ்நாடு
- கச்சு பாலைவன காட்டுயிர் காப்பகம், குஜராத்
- கஞ்சன்சங்கா மலை
- மானசு வனவிலங்கு காப்பகம்,
- நந்தா தேவி தேசியப் பூங்கா
- நீலகிரி
- 
- நோக்ரெக் உயிர்க்கோளக் காப்பகம்
- பச்மரி உயிர்க்கோளக் காப்பகம்
- சிமிலிபால் உயிர்க்கோளக் காப்பகம்
- சுந்தரவனம் உயிர்க்கோளக் காப்பகம்
- சேஷாச்சல மலை
- பன்னா தேசியப் பூங்கா

இருந்து மன்னார் வளைகுடா]]  

கீழுள்ள ஒன்பது காப்பகங்களும், உலகளாவிய காப்பகக் கூட்டமைப்பில் உட்படுத்தப்பட்டுள்ளன. இது ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கும் பட்டியல்  

- மன்னார் வளைகுடா
- நந்தா தேவி தேசியப் பூங்கா
- நீலகிரி உயிர்க்கோளக் காப்பகம்
- நோக்ரெக் உயிர்க்கோளக் காப்பகம்
- பச்மரி உயிர்க்கோளக் காப்பகம்
- சிமிலிபால் உயிர்க்கோளக் காப்பகம்
- சுந்தரவனக்காடுகள்
- அச்சனக்மர்-அமர்கண்டக் உயிர்க்கோளக் காப்பகம்
- நிக்கோபார் தீவுகள்

## மேலும் பார்க்க
- சென்னையில் பறவைகள்
# சீதாமரி மாவட்டம்


**சீதாமரி மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் தும்ராவில் உள்ளது. இந்த மாவட்டம் நேபாளத்தை ஒட்டி அமைந்துள்ளது.  

## மாவட்ட நிர்வாகம்
### வருவாய் வட்டங்கள்
சீதாமரி மாவட்டம் 3 வருவாய் வட்டங்களைக் கொண்டது. அவைகள்:  
- சீதாமரி சதர்
- பேல்சந்த்
- பூப்ரி

## ஊராட்சி ஒன்றியங்கள்
இம்மாவட்டம் 17 ஊராட்சி ஒன்றியங்களைக் கொண்டது. அவைகள்:  
**16. பர்சௌனி**

| 17. சாரௌத் | } |
| --- | --- |

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, சீதாமரி மாவட்ட மக்கள்தொகை 34,23,574 ஆகும். இம்மாவட்டடத்தில் மக்கள்தொகை அடர்த்தி, ஒரு சதுர கிலோ மீட்டர் பரப்பளவில் 1491 நபர்கள் வசிக்கின்ரனர். மக்கள் தொகையில் இந்துக்கள் 78.06% மற்றும் இசுலாமியர் 21.62% உள்ளனர்.
# தமிழ்நாடு ஊரக வளர்ச்சி மற்றும் ஊராட்சித் துறை

**தமிழ்நாடு ஊரக வளர்ச்சி மற்றும் ஊராட்சித் துறை** (TamilNadu Rural Development and Panchayat Raj Department) தமிழ்நாடு அரசு 1994-இல் இயற்றிய பஞ்சாயத்து ராஜ் சட்டத்தின் படி, தமிழக அரசின் கீழ் இயங்கும் ஒரு அரசுத் துறையாகும். இத்துறையின் கீழ் மாவட்ட ஊராட்சிகள், ஊராட்சி ஒன்றியங்கள் மற்றும் கிராம ஊராட்சிகள் வருகிறது.  

இத்துறை மக்களுக்கான அடிப்படை வசதிகள், சேவைகளைத் தவிர வறுமை நிவாரணத் திட்டங்கள், வேலைவாய்ப்புத் திட்டங்கள், சுகாதாரம், அரசு ஊழியர்களின் திறன் மேம்படுத்தல், பெண்களின் சமூக, பொருளாதார மேம்பாடு, சுனாமியினால் பாதிப்படைந்தவர்களுக்குப் புனர்வாழ்வு போன்ற பல சமூக நலத்திட்டங்களில் மைய அரசு மற்றும் மாநில அரசின் நிதி மற்றும் பிற வெளிநாட்டு நிறுவனங்களின் (ஆசிய வளர்ச்சி வங்கி, உலக வங்கி, ஐக்கிய நாடுகளின் சிறுவர் நிதியம்) ஆதரவு பெற்ற உதவித் திட்டங்களைச் செயற்படுத்தும் பொறுப்பிலுள்ளத் துறையாகும். இவை தவிரப் பல்வேறு ஊராட்சி நிறுவனங்கள் தன்னாட்சி அரசுப் பிரிவுகளாகத் திறனுடன் செயற்படுவதற்காக இத்துறையிடம் பொறுப்புகள் ஒப்படைக்கப்பட்டுள்ளது. இத்துறையின் கீழ் 12,524 கிராம ஊராட்சிகள் (பஞ்சாயத்துகள்), 385 ஊராட்சி ஒன்றியங்கள், 31 மாவட்ட ஊராட்சிகள் செயல்படுகிறது.  

## வளர்ச்சித் திட்டங்கள்
தமிழ்நாடு ஊரக வளர்ச்சி மற்றும் ஊராட்சித் துறையின் பொறுப்பில் தற்பொழுது உள்ள வளர்ச்சித் திட்டங்களின் பட்டியல் (முழுமையானதல்ல).  

### மைய அரசின் திட்டங்கள்
- மகாத்மா காந்தி தேசிய ஊரக வேலை உறுதியளிப்புத் திட்டம்
- இந்திரா அவாஸ் யோஜனா
- நாடாளுமன்ற உறுப்பினர் தொகுதி வளர்ச்சித் திட்டம்

### மாநில அரசின் திட்டங்கள்
- தமிழகக் கிராம குடியிருப்பு மேம்பாட்டுத் திட்டம் அப்படி என்றால் என்ன
- சட்டமன்ற உறுப்பினர் தொகுதி மேம்பாடுத் திட்டம்
- கிராம தன்னிறைவுத் திட்டம்
- சூரிய சக்தியுடன் கூடிய பசுமை வீடு திட்டம்

## இதனையும் காண்க
- மாவட்ட ஊராட்சி
- [[ஊராட்சி ஒன்றியம்]
- கிராம சபை
# அநங்கம் (இதழ்)



**அநங்கம்** மலேசியாவிலிருந்து வெளிவந்து கொண்டிருக்கும் சிற்றிதழ். இவ்விதழ் உள்ளூர் படைப்பாளிகளின் படைப்புக் களமாகவும் சிங்கப்பூர், தமிழகம், அயலக படைப்பாளர்களின் பகிர்வு களமாகவும் தனது எல்லையை விரித்துக் கொண்டு தனித்த அடையாளங்களோடு வெளியாகிறது. முதலாவது அநங்கம் இதழ் ஒக்டோபர் 2008 இல் வெளிவந்தது.  

## ஆசிரியர்
இதன் ஆசிரியர் கே. பாலமுருகன். துணை ஆசிரியர் ஏ. தேவராஜன் ஆசிரியர் குழுவில் உள்ளவர்கள் ப. மணிஜெகதீஸ், கோ. புண்ணியவான், செ. நவீன், மோ. கவிதா  

## இதழ்கள்
2009 செப்டெம்பர் மாத இதழ் இதழ் புறக்கணிக்கப்பட்ட, மறக்கப்பட்ட கலைகளின் சிறப்பிதழாக வெளி வந்தது.
# தாமசு என்றி அக்சுலி


**தாமசு என்றி அக்சுலி** (Thomas Henry Huxley 4 மே 1825–29 சூன் 1895) உயிரியல் துறை, விலங்கியல் துறை அறிஞர். கல்வியாளர், தார்வினின் பரிணாம வளர்ச்சிக் கோட்பாட்டையும் கருத்துகளையும் வரவேற்று அவற்றைப் பரப்பியவர். 'தார்வினின் புல்டாக்' என்றும் இவர் அழைக்கப்பட்டார்.  

## இளமைக்கல்வி
இலண்டன் அருகில் ஈலிங் என்னும் ஊரில் பிறந்த தாமசு என்றி அக்சுலி பள்ளியில் கற்றவை குறைவாக இருந்தபோதிலும் தம் சொந்த முயற்சியில் அறிவியல், வரலாறு, தத்துவம் ஆகியவற்றைப் படித்து அறிவை வளர்த்துக் கொண்டார். செருமன் மொழியையும் கற்றார். 15 ஆம் அகவையில் மருத்துவத்தைப் பயின்றார். எச் எம் எஸ் ராட்டில்ஸ்னேக் என்னும் கப்பலில் மருத்துவராகப் பயணம் செய்தார். அப்போது கடல் வாழ் உயிரினங்கள், முதுகெலும்பில்லா விலங்குகள், தொல்லுயிர்கள் முதலியனவற்றை ஆராய்ந்தார்.  

## கருத்துகள்
அறிவியல் முன்னேற்றத்தினாலும் வளர்ச்சியினாலும் சமயக் கோட்பாடுகள் உண்மையல்ல என மெய்ப்பிக்கப்பட்டது என்று சொன்னார்.  
கடவுள் பற்றிய ஐயப்பாட்டாளர் என்னும் பொருள் கொண்ட 'அக்னாஸ்டிக்' என்னும் ஆங்கிலச் சொல்லை உருவாக்கினார்.  
தார்வினின் பரிணாமக் கொள்கை பற்றியும், இயற்கையும் மனிதனும் என்னும் கருத்துபற்றியும், நம்பா மதம், கிறித்தவம் பற்றியும் நூல்கள் எழுதினார். செய்முறைப் பயிற்சியே அறிவியல் கல்வி சிறக்க வழியாகும் என வலியுறுத்தினார்.  

பிரேவ் நியூ வர்ல்ட் (Brave New World) என்னும் புகழ் பெற்ற புதினத்தை எழுதிய ஆல்டஸ் அக்சுலீ (aldous hukley) என்பவர் தாமசு என்றி அக்சுலியின் பெயரன் ஆவார்.  

## சான்றாவணம்
- http://www.amazon.com/Thomas-Henry-Huxley/e/B001HMWSGO
- http://lexicorps.com/huxley.htm
- http://www.pbs.org/wgbh/evolution/library/02/2/l_022_09.html
# நெத்திஅடி (திரைப்படம்)


**நெத்திஅடி** 1988ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், வைஷ்ணவி, அமலா, ஜனகராஜ் ஆகியோர் முக்கிய வேடங்களில் நடித்திருந்தனர். பாண்டியராஜன் இப்படத்திற்கு இசையமைத்துள்ளார்  

## நடிகர்கள்
- பாண்டியராஜன்
- வைஷ்ணவி
- அமலா - சிறப்புத் தோற்றம்
- செந்தில்
- ஜனகராஜ்
- குயிலி
# கல்ஆ அல்-பகுறைன்



**கல்ஆ அல்-பகுறைன்** (*Qal'at al-Bahrain*, ), அல்லது **பகுறைன் கோட்டை** (*Fort of Bahrain*) மற்றும் முன்னதாகப் **போர்த்துக்கல் கோட்டை** (*Qal'at al Portugal*) என்றழைக்கப்படும் இத்தொல்லியல் இடம் அராபியத் தீபகற்பத்தில் பகுறைன் நாட்டில் அமைந்துள்ளது. 1954 ஆம் ஆண்டு முதல் இங்கு நடத்தப்பட்ட தொல்லியல் அகழ்வாய்வுகளில் உயரத்திற்குச் செயற்கையாக அமைக்கப்பட்ட மண்மேட்டில் பல தொல்பொருட்கள் கண்டெடுக்கப்பட்டன. இந்த மண்மேடு கி.மு. 2300 இலிருந்து 18 ஆம் நூற்றாண்டிலிருந்து பல்வேறு ஆட்சியாளர்களால் பல அடுக்குகளில் வலிதாக்கப்பட்டுள்ளது. காசைட்டுக்கள், போர்த்துக்கேயர் மற்றும் ஈரானியர்கள் இதில் பங்கெடுத்துள்ளனர். ஒரு காலத்தில் தில்முன் நாகரிகத்தின் தலைநகராகவும் இருந்துள்ளது. ஐக்கிய நாடுகள் கல்வி, அறிவியல், பண்பாட்டு நிறுவனம் இந்த இடத்தை 2005 இல் உலக மரபிடமாக அறிவித்துள்ளது.  

## வரலாறும் அகழ்வாய்வும்

இக்கோட்டையில் அகழ்ந்தெடுக்கப்பட்ட தொல்பொருட்கள் பகுரைன் நாட்டின் வரலாற்றைக் குறித்த பல தகவல்களை வெளிப்படுத்தியுள்ளன. இவ்விடத்தில் ஏறத்தாழ 5000 ஆண்டுகளுக்கு முன்னரே மனிதர்கள் வாழ்ந்திருந்தார்கள் என்பதையும் செப்பு, வெண்கலக் காலகட்ட வரலாற்றுச் சான்றுகளையும் இவை நிலைநிறுத்துகின்றன.  

இங்கு பகுரைனின் முதல் கோட்டை கி.மு. மூவாயிரம் ஆண்டுகளுக்கு முன்பு பகுரைன் தீவின் வடகிழக்கில் கட்டப்பட்டது. தற்போதைய கோட்டை கி.பி. ஆறாம் நூற்றாண்டில் கட்டப்பட்டுள்ளது. தில்முன் நாகரிகத்தின் தலைநகரமாக, தில்முன் என்ற பெயருடன் இவ்விடம் இருந்துள்ளது; *கில்காமேசு காப்பியத்தின்படி* இது சுமேரியாவின் முன்னோர்களின் இடமாகவும் "அழிவில்லா இடமாகவும்" கடவுளரின் சந்திப்பு இடமாகவும் இருந்தது. 1987 முதல் பகுரைன் தொல்லியலாளர்களும் இப்பணியில் ஈடுபட்டுள்ளனர். இத்தொல்லியல் ஆய்வுகள் இங்கு ஏழு நாகரிகங்கள் நகரியக் கட்டமைப்பை அமைத்திருந்ததை உறுதிப்படுத்தி உள்ளன; தில்முன் பேரரசு இதில் மிகவும் தொன்மையான நாகரிகமாகும். டேனிசு ஆய்வாளர்கள் இது குறிப்பிடத்தக்க கிரேக்க (எலெனிய) இடமாகவும் உறுதிப்படுத்தியுள்ளனர்.  

## புவியியல்
இந்தக் கோட்டையும் மண்மேடும் பகுரைன் தீவில் வடக்குக் கடலோரத்தில் கட்டப்பட்டுள்ளது. வானம் தெளிவாக இருக்கின்ற நாட்களில் கோட்டையைப் பகுரைனின் சார் நகரிலிருந்தும் காணலாம். பகுரைன் தலைநகரமான மனாமாவின் நுழைவாயிலைப் போன்று இக்கோட்டை உள்ளது. மனாமாவிலிருந்து தொலைவில் உள்ளது. வளைகுடாப் பகுதியில் உள்ள மிகப்பெரும் மண்மேடாக விளங்கும் இது துறைமுகத்திற்கு அருகில் மீட்கப்பட்டக் கடற்புறத்தில் கட்டப்பட்டுள்ளது.  

## விவரிப்பு
வாயில்கள்.]]  

கல்ஆ அல்-பகுறைன் ஓர் அரபு மணற்மேடு ஆகும்; – அடுத்தடுத்த மனிதக் கட்டமைப்புக்களின் இடிபாடுகளாலான மணற்திட்டு ஆகும். இது பரப்பில் அமைந்துள்ளது. இங்கு கி.மு 2300 இலிருந்து 16 ஆவது நூற்றாண்டு வரை மனிதர் வாழ்ந்திருந்ததற்கான சான்றுகளை பகிரும் மேடாகும். இதில் 25% இடம் ஆய்விற்காக அகழப்பட்டுள்ளது; இந்த ஆய்வுகளில் பலவகை கட்டமைப்புகள் வெளிவந்துள்ளன:  

## மேற்சான்றுகள்

-
# கூட்டுவிளைபொருள் தூய்மையாக்கல்

**கூட்டுவிளைபொருள் தூய்மையாக்கல்** *(Adduct purification)* என்பது எளிய கரிம உலோகச் சேர்மங்களை மீத்தூய நிலையில் தயாரிக்கும் நுட்பமாகும். பொதுவாக இவை நிலைப்புத் தன்மை இல்லாமலும் கையாள்வதற்கு கடினமானவையாகவும் காணப்படுகின்றன. ஒரு நிலையான கூட்டுவிளைபொருளை இலூயிக் அமிலத்துடன் சேர்த்து தூய்மைப்படுத்தும் பொழுது உண்டாகும் விளைபொருளை வெப்பப் பகுப்புக்கு உட்படுத்தி தேவையான தூய கூட்டுவிளைபொருளைத் தயாரிக்கலாம்.  

இந்தத் துறையில் முக்கியக் காப்புரிமைகளுக்கு உரிமையாளராக எபிகெம் நிறுவனம் இருக்கிறது. தூய்மை படுத்தப்பட்ட கூட்டுவிளைபொருட்களை அடையாளப்படுத்த எபிதூய்மை என்ற வர்த்தக குறியீட்டை அந்நிறுவனம் பயன்படுத்துகிறது. லிவர்பூல் பல்கலைக்கழகம் சார்ந்தவரான பேராசிரியர் அந்தோனி யோன்சு இம்முறையினை தொடங்கி வைத்ததுடன் பல முக்கியமான தாள்களை உருவாக்குனராகவும் விளங்குகிறார்.  

இலூயிக் அமிலத் தேர்வு மற்றும் வினை ஊடகம் இங்கு முக்கியமாக கருதப்படுகிறது. இம்முறையில் தூய்மைப்படுத்தும் அனைத்து கரிம உலோகச் சேர்மங்களும் காற்று மற்றும் நீரால் எளிதில் பாதிக்கப்படுபவையாகும். தொடக்க வினைகள் ஈதரில் மேற்கொள்ளப்பட்டன. ஆனால் இம்முறையில் ஆக்சிசன் மாசுக்கள் உருவாகின்றன. இதனால் மூன்றாம்நிலை அமீன்கள் அல்லது நைட்ரசன் பதிலீடு செய்யப்பட்ட பொது ஈதர்கள் பயன்படுத்தப்படுகின்றன.
# பருண் டே


**பருண் டே** (Barun De அக்டோபர் 30, 1932—சூலை 16, 2013) வரலாற்றாய்வாளர், கல்வியாளர், ஆசிரியர், நூலாசிரியர் எனப் பன்முகம் கொண்டவர். கல்கத்தா சமூக அறிவியல் மையத்தை நிறுவி இயக்குநராக இருந்தார். மவுலானா அபுல் கலாம் ஆசாத் ஆசிய கல்வி நிறுவனத்தின் இயக்குநராகவும் பணியாற்றினார்.  

## இளமையும் கல்வியும்

பருண் டே தம் தொடக்கக் கல்வியை ஆக்ராவிலும் பின்னர் கல்கத்தா தூய சேவியர் கல்லூரியிலும், கல்கத்தா மாநிலக் கல்லூரியிலும் இளங்கலை வரலாறும் முதுகலையும் பயின்றார். ஆக்சுபோர்டு பல்கலைக் கழகத்தில் ஆய்வு செய்து முனைவர் பட்டம் பெற்றார்.  

## பணிகள்

பருண் டே கல்கத்தா பல்கலைக் கழகம், பர்த்வான் பல்கலைக் கழகம், டியூக் பல்கலைக்கழகம், சிட்னி பல்கலைக்கழகம், இந்திய மேலாண்மை நிறுவனம் ஆகியவற்றில் ஆசிரியராகப் பணி செய்தார். நவீன இந்தியாவின் வரலாற்றை ஆய்வு செய்தார். 17 ஆம் நூற்றாண்டு மற்றும் 18 ஆம் நூற்றாண்டு சமூகப் பொருளியல் வரலாறு எழுதினார். பிபன் சந்திரா, அமலேசு திரிபாதி ஆகிய வரலாற்று ஆசிரியர்களுடன் இணைந்து விடுதலைப் போராட்டம் என்னும் மதிப்பிடு செய்து நூல் எழுதினார். தொடக்கக் காலத்தில் இந்தியாவில் பிரிட்டிசு ஆட்சி பற்றியும் பிற்காலத்தில் வங்க மறுமலர்ச்சி பற்றியும் எழுதினார். அவருடைய ஆசிரியர் சுசொமன் சர்க்கார் பற்றியும் கட்டுரைகள் எழுதினர்.  
செக்குலரிசம் அட் தி பே : உஸ்பெஸ்கிஸ்தான் அட் தி டர்ன் ஆப் செஞ்சுரி என்பது அவர் எழுதியவற்றில் சிறந்த நூல் எனக்கருதப்படுகிறது.  


http://www.amazon.in/Secularism-Bay-Uzbekistan-Turn-Century/dp/8173046069  

http://www.thehindu.com/news/national/historian-barun-de-passes-away/article4925062.ece  

http://www.telegraphindia.com/1130718/jsp/calcutta/story_17126553.jsp#.Vj99ldIrJdg
# தைனோ சடங்கு இருக்கை


**தைனோ சடங்கு இருக்கை** என்பது, ஒரு மனிதன் நான்கு கால்களில் நிற்பது போன்ற வடிவில் அமைந்து ஒரு கொலம்பசுக்கு முற்பட்டகால, மரத்தாலான இருக்கை ஆகும். தைனோ மக்களால் உருவாக்கப்பட்ட இது, டொமினிக்கன் குடியரசின் சாந்தோ டொமிங்கோ நகருக்கு அண்மையில் உள்ள குகை ஒன்றிலிருந்து கண்டெடுக்கப்பட்டது. இவ்விருக்கை கிறித்தோபர் கொலம்பசு கரிபியக் கரையில் இறங்குவதற்கு முன் செய்யப்பட்டது என்பதுடன், ஐரோப்பியரின் வருகைக்கு முந்தியகால தைனோ பண்பாடு, நாகரிகம் ஆகியவற்றின் முக்கியமான எச்சங்களுள் ஒன்றாகவும் விளங்குகிறது.
# வெட்டுத்துளை முரசு

முரசறைவோர்.]]  
**வெட்டுத்துளை முரசு** என்பது, ஒரு உள்ளீடற்ற தாள இசைக்கருவி. முரசு என அழைக்கப்பட்டாலும் உண்மையில் இரு ஒரு முரசு அல்ல. வழமையாக இது மூங்கில் அல்லது மரத்தைக் குடைந்து செய்யப்படுகிறது. இதன் மேற்பகுதியில் ஒன்று அல்லது அதற்கு மேற்பட்ட வெட்டுத்துளைகள் இருக்கும். பெரும்பாலான இவ்வகைக் கருவிகளில் ஒரு வெட்டுத்துளை மட்டுமே இருப்பது வழக்கம். இரண்டு அல்லது மூன்று துளைகள் கொண்ட கருவிகளும் உள்ளன. இத்துளைப்பகுதி நாக்கு எனப்படுகின்றது. இந்த நாக்குகள் வெவ்வேறு அகலங்கள், தடிப்புக்கள் என்பவற்றைக் கொண்டிருக்கும்போது முரசு வெவ்வேறான சுருதிகளைத் தருகிறது. இவ்வகைக் கருவிகள், ஆப்பிரிக்கா, தென்கிழக்காசியா, ஓசானியா போன்ற பகுதிகளில் பயன்பட்டு வருகின்றது. ஆப்பிரிக்காவில், பொருத்தமான இடங்களில் வைக்கப்படும் இவ்வாறான முரசுகளை ஒலித்து செய்திகளைத் தொலை தூரங்களுக்கு அனுப்பிவந்தனர்.
# மனைவி ரெடி (திரைப்படம்)


**மனைவி ரெடி** 1987ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், ஆர். எஸ். மனோகர், கே. ஏ. தங்கவேலு ஆகியோர் முக்கிய வேடங்களில் நடித்திருந்தனர்.  

## நடிகர்கள்
- பாண்டியராஜன்
- ஆர். எஸ். மனோகர்
- மனோரமா
- கே. ஏ. தங்கவேலு
- தெபாசிறீ ராய்
- தமிழ் ஆசிரியராக பசி நாராயணன்
- சிந்தாமணியின் தந்தையாக கே.கே.சவுந்தர்
- சிந்தாமணியின் அத்தையாக மனோரமா
- குமரிமுத்து
- போஸ்ட்மேனாக சிவராமன்
- எம்.எல்.ஏ தங்கராஜ்
- பிரதாப் போத்தன் (விருந்தினர் தோற்றம்) டாக்டராக - (எஸ். என். சுரேந்தர்) பின்னணிக்குரல்

## பாடல்கள்
இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் கவிஞர் வாலி இயற்றினார்.  
| **எண்** | **பாடல்** | **பாடகர்கள்** | **நீளம் (நி:வி)** |
| --- | --- | --- | --- |
| 1 | *சினிமா பாத்து கெட்டுப்போன* | இளையராஜா | 01:36 |
| 2 | *ஒன்ன விட்டா* | இளையராஜா | 04:35 |
| 3 | *பல்லவன் ஓடுற பட்டணம்* | மலேசியா வாசுதேவன் | 04:20 |
| 4 | *சான் பிள்ளை ஆனாலும்* | இளையராஜா, ஜானகி | 04:19 |
| 5 | *மனைவி ரெடி* | 05:33 |  |
| 6 | *உடம்பு இப்போ தேறிப்போச்சு* | எஸ். பி. பாலசுப்பிரமணியம் | 04:32 |
| 7 | *வருக வருகவே* | 04:24 | } |
# ஐயாத்துரை சிவபாதம்

**ஐயாத்துரை சிவபாதம்** (செப்டெம்பர் 21, 1940 - ஜூன் 2, 2018) ஒரு மிருதங்க வித்துவான் ஆவார். இவர் தவில், தபேலா, கெஞ்சிரா, கடம், கொன்னக்கோல் போன்ற தாள வாத்தியக் கருவிகளை வாசிப்பதிலும் வல்லவர். ஒரு கலைக் குடும்பத்தில் பிறந்த இவர் சிறுவயது முதல் கலையார்வம் கொண்டு விளங்கினார். இவர் இலங்கை ஒலிபரப்புக் கூட்டுத்தாபனத்திலும், இலங்கை ரூபவாகினியிலும் உயர்தர இசைக்கலைஞராகப் பணியாற்றி உள்ளார்.  

## வாழ்க்கைக் குறிப்பு
யாழ். மாவட்டத்தில், அளவெட்டி வடக்கைப் பிறப்பிடமாகக் கொண்ட இவர் புகழ்பெற்ற தாயக எழுச்சிப் பாடகியான பார்வதி சிவபாதம் அவர்களின் கணவன் ஆவார்.  

## இசைக்குழு
இவர் பார்வதி சிவபாதம் என்ற பெயரில் ஒரு இசைக்குழுவை நடாத்தி வந்தார்.  

## கலைப்பயிற்சி நிறுவனம்
கிளிநொச்சியில் சிவபாதம் கலையகம் என்ற பெயரில் ஒரு கலைப்பயிற்சி நிறுவனமும் இயங்கி வந்தது.  

## பட்டங்கள்
- லய வாத்தியத் திலகம் (இவரின் கலைச் சேவையைப் பாராட்டி முன்னாள் எதிர்க்கட்சித் தலைவர் அமிர்தலிங்கம் அவர்களால் வழங்கப்பட்ட பட்டம்)
- பல்லியக் கலைமணி (இணுவில் பண்டிதர் பஞ்சாட்சரம் அவர்களால் வழங்கப்பட்ட பட்டம்)
- கலைச்சுடர் (வலிகாமம் வடக்கு கலாசார பேரவையால் வழங்கப்பட்ட பட்டம்)

## விருதுகள்
- கலைச்சுடர் விருது (2004 - வலிகாமம் வடக்கு கலாச்சார பேரவையால் வழங்கப்பட்டது)
- கலாபூசண விருது (2008 - கலாச்சார அலுவல்கள் திணைக்களத்தினால் வழங்கப்பட்டது )
# புளியம்பட்டி (ம) புதூர்செக்கடி

**புளியம்பட்டி (ம) புதூர்செக்கடி** பசுமை சூழ்ந்த அழகான சிறிய கிராமம்.  

இது தமிழ்நாட்டின் திருவண்ணாமலை மாவட்டம் தண்டராம்பட்டு வட்டத்தின் தானிப்பாடி நகரத்திலிருந்து 12கிமீ துாரத்தில் அமைந்துள்ளது.  

கல்வராயன்மலையின்(ஒருபகுதி) அடிவாரத்தில் அமைந்நுள்ளது.  
இங்கு வாழும் மக்களின் பிரதான தொழில் விவசாயம் ஆகும்.  

பெரும்பாலான மக்கள் பழங்குடி இனத்தைச் சேர்ந்தவர்கள்.  

திருவண்ணாமலையிலிருந்து பேருந்து மூலமாக (தண்டராம்பட்டு-தானிப்பாடி-புளியம்பட்டி) செல்லலாம்.  

இங்கு வாழும் மக்களுக்கு தானிப்பாடி முக்கிய இடமாக உள்ளது.  

இங்கு இருந்து சற்று மலையேறும் போது அச்சுகல் பாறை உள்ளது.  

புளியம்பட்டி மில் இருந்து ஆத்திப்பாடி செல்லும் வழியில் உள்ள பாதையில் சுமார் 80 ஏக்கர் பரப்பளவில் venco research and breeding form Pvt ltd  
என்னும் பெயரில் கோழிப்பண்ணை அமைந்துள்ளது
# கிராத்தி முந்தும்

வின் உருவம் காட்டுமாண்டுவில் பசுபதிநாத்து கோயிலில் உள்ளது.]]  
என்னும் கிராத்தி பூசாரி]]  
**கிராத்தி முந்தும்** (அல்லது கிராந்தி முந்தும், கிராத்தியம், கிராந்தியம்) என்பது நேபாளம், வடகிழக்கு இந்தியா, மியன்மார் (பர்மா) ஆகிய பகுதிகளில் வாழும் கிராத்தி மக்களின் மரபார்ந்த சமயம் (மதம்). கிராத்தி மக்களில் நான்கு இன மக்கள் இருக்கினறனர். இலும்பு மக்கள், இராய் மக்கள், சுன்வார் மக்கள், யக்கா மக்கள் ஆகியவர் கிராத்தி மக்கள் ஆவர். இச்சமயத்தை இப்பொழுது சிலர் ஐக்கிய இராச்சியம், சீனா, ஐக்கிய அமெரிக்கா போன்ற நாடுகளிலும் பின்பற்றுகின்றனர். இச்சமய முறைகளை கிரத்து வேதம், அல்லது கிரத்துக்கோ வேதா' அல்லது கிரத்துக்கோ வேது என்று அழைக்கின்றனர். சில அறிஞர்களின் கருத்துப்படி, இச்சமயம் இயற்கை ஆன்ம வாதமும் (animism) முன்னோர் தொழுகை சமயமும், சைவ சமயமும், திபெத்திய பௌத்தமும். இச்சமயத்தை நேபாளத்தில் 3.1% மக்கள் பின்பற்றுகின்றனர்.. நேபாள மக்கள் கணக்கெடுப்பில் இதனைத் தனி சமயமாக அடையாளப்படுத்தும்முன் கிராத்தில் மக்களில் 36% பேர் கிராத்தி சமயத்தைப் பின்பற்றுவதாக அறிவித்திருந்தனர், ஆனால் தனி சமயமாக அடையாளப்படுத்தப்பட்டபின்னர் கிராத்தி மக்களில் 73.9% இச்சமயத்தைப் பின்படுத்துகின்றார்கள். கிராத்தி மக்களின் பண்பாடு, பழக்கவழக்கங்கள் மரபுகள் பலவும் முந்தும் மறைகளில் உள்ளன. இவை ஆரிய வேதகாலத்துக்கு முற்பட்டவை.  

ஒவ்வொரு பிரிவு மக்களுக்குமான *முந்தும்* அவர்களது மரபுகள், சடங்குகள், பழக்கவழக்கங்கள், தொன்மங்கள் முதலியன வழிவழியாய் கிராத்தி மக்களிடையே பதிவு செய்து வந்துள்ளன. இவை கிராத்தி மக்களின் அன்றாட வாழ்க்கையை நெறிப்படுத்துகின்றன. The *Mundhum* also distinguishes each Kiranti tribe from other Kiranti and non-Kirantis as well.  

இச்சமயத்தைப் பின்பற்றுவோர் கிரந்தி வேந்தம் போன்ற சமய நூல்களை ஓதும்பொழுது இந்துக்களைப் போல் நெற்றியில் பொட்டு இட்டுக்கொள்கின்றனர்.
# போனோ



**பால் டேவிட் ஹூசன்** (பிறப்பு: 10 மே, 1960), **போனோ** என்ற பெயரில் அறியப்படும் ராக் இசைப் பாடகர் ஆவார். இவர் டப்லினைச் சேர்ந்த யு2 என்ற ராக் இசைக் குழுவின் முன்னணி பாடகர் ஆவார். இவருடைய குழுவில் உள்ள மற்ற உறுப்பினர்கள் இவருடன் படித்த பள்ளியில் படித்தோர் ஆவர். இவர் மனைவியான ஆலி ஹூசனும் அதே பள்ளியில் படித்தார். இவர்களின் இசைக் கோப்புகளுக்கு போனோவே பாடல்வரிகளை எழுதுவார். இந்த வரிகள் சமுதாயம், அரசியல், மதம் சார்ந்து இருக்கும்.  
போனோவுக்கு ஐக்கிய இராச்சியத்தின் இரண்டாம் எலிசபெத் நைட்ஹு பட்டம் வழங்கிச் சிறப்பித்தார். இவருக்கு 2005ஆம் ஆண்டின் சிறந்த மனிதர் என்ற பட்டத்தை டைம் இதழ் வழங்கியது.
# டியூரரின் காண்டாமிருகம்


**டியூரரின் காண்டாமிருகம்** (*Dürer's Rhinoceros*) என்பது, 1515ல் செருமன் ஓவியரும் அச்சுத்தயாரிப்பாளருமான அல்பிரெக்ட் டியூரர் என்பவரால் உருவாக்கப்பட்ட மரச் சிற்பம் ஒன்றைக் குறிக்கும். இது, அதே ஆண்டில் லிசுபனுக்கு வந்த இந்திய காண்டாமிருகம் ஒன்றைப் பார்த்துப் பெயர் தெரியாத ஓவியர் ஒருவரால் வரையப்பட்ட பருமட்டான வரைபடம் ஒன்றையும், எழுத்துமூல விபரிப்பையும் அடிப்படையாகக் கொண்டு உருவாக்கப்பட்டது. உரோமன் காலத்துக்குப் பின்னர் ஐரோப்பாவில் உயிருள்ள காண்டாமிருகத்தைக் கண்டது அதுவே முதல் முறை. ஆனால், டியூரர் உயிருள்ள காண்டாமிருகத்தை என்றும் பார்த்ததில்லை. 1515ன் பிற்பகுதியில், போர்த்துக்கலின் அரசனான முதலாம் மனுவேல் அக் காண்டாமிருகத்தைப் பாப்பரசர் பத்தாம் லியோவுக்குப் பரிசாக அனுப்பி வைத்தார். ஆனால், இது 1516ல் இத்தாலியின் கரையோரத்தில் கப்பல் மூழ்கியபோது இறந்துவிட்டது. இதன் பின்னர், 1577ல் அபாடா என்னும் காண்டாமிருகம் இந்தியாவிலிருந்து போர்த்துக்கலின் செபாசுத்தியனின் அரசவைக்குக் கொண்டுவரப்பட்டபோதே இன்னொரு உயிருள்ள காண்டாமிருகம் ஐரோப்பாவில் காணப்பட்டது. 1580ல் எசுப்பெயினின் இரண்டாம் பிலிப்பு இதன் உரிமையாளர் ஆவார்.
# வார்ப்புரு:Artwork

}}  
| caption2 = }  

| labelstyle = padding-:0.65em;  

| label1 =  
| class1 = attendee  
| data1 =  

| label2 =  
| data2 = }  

| label3 =  
| data3 = }  

| label4 = வகை  
| class4 = category  
| data4 = }  

| label5 = செய்பொருள்  
| class5 = category  
| data5 = }  

| label6 = தலைப்பு  
| data6 = }  

| label10 = அளவு  

| data10 = }  

| label11 = எடை  
| data11 = }  

| label12 = நிலைமை  
| data12 = }  

| label13 = அமைவிடம்  
| data13 = }  

| label14 = <span>Coordinates</span>  
| data14 =  

| label15 = உரிமையாளர்  
| data15 = }  

| label20 = Accession  
| data20 = }  

| label21 = கொடையளித்தவர்  
| data21 = }  

| label22 = Followed&nbsp;by  
| data22 = }  

| label23 = இணையத்தளம்  
| data23 = }}  

}}<noinclude></noinclude>
# கேட் சோப்பின்



**கேட் சோப்பின்**, (பிப்பிரவரி 8, 1850 – ஆகஸ்டு 22, 1904), அமெரிக்காவைச் சேர்ந்த சிறுகதை, புதினக் கதை எழுத்தாளர். இவர் பெண்ணியக் கருத்துகளை முன்வைத்தார்.  
அட்லாண்டிக் மன்த்லி, வோக், தி செஞ்சுரி மேகசின், தி யூத்ஸ் கம்பானியன் ஆகிய இதழ்களில் இவரது சிறுகதைகளில் வெளியாகியுள்ளன. "தி ஸ்டோரி ஆப் என் ஹவர்" (1894), தி ஸ்டார்ம், தி காடியன் பால், யவூ ஃபோக், அட் ஃபால்ட், தி அவேக்கனிங் ஆகிய சிறுகதைகளையும் எழுதியுள்ளார்.  

இவர் காத்தரீன் ஓ’ஃபிளாஹேர்ட்டி என்ற இயற்பெயரைக் கொண்டவர். இவர் அமெரிக்காவின் மிசூரி மாகாணத்திலுள்ள செயின்ட் லூயிஸ் என்னும் இடத்தில் பிறந்தார். இவரது எழுத்துக்களால் மாப்பசான் ஈர்க்கப்பட்டார்.  

## எழுதியவை

- "பேயூ ஃபோக்"
- "எ நைட் இன் அகேடி"
- "அட் தி காடியன் பால்" (1892)
- "டிசைரீஸ் பேபி" (1895)
- "தி ஸ்டோரி ஆப் என் ஹவர்" (1896)
- "தி ஸ்டார்ம்" (1898)
- "எ பேர் ஆஃப் சில்க் ஸ்டாக்கிங்ஸ்"
- "தி லாக்கெட்"
# திருவண்ணாமலை மத்திய பேருந்து நிலையம்


திருவண்ணாமலை மத்திய பேருந்து நிலையம் , திருவண்ணாமலையில் பயன்பாட்டில் உள்ள தமிழ்நாட்டின் ஒரு முதன்மையான பேருந்து நிலையம் ஆகும்.  

இங்கிருந்து அருள்மிகு ** உண்ணாமுலை அம்மன் சமேத அண்ணாமலை நாயகர் திருக்கோயில்** தெற்கே 2 கி.மீ தொலைவில் உள்ளது.  

## நடைபாதைகள்

| Platform | Destinations |  |
| --- | --- | --- |
| 1 | Towards Vellore (North) :: வேலூர், காஞ்சிபுரம், திருப்பதி, கலசப்பாக்கம், ஆரணி, போளூர், வந்தவாசி and செய்யாறு |  |
| 1 sub | Towards East :: சென்னை,கீழ்பெண்ணாதூர், செஞ்சி, திண்டிவனம் and புதுச்சேரி |  |
| 2 | Towards West :: பெங்களூர், தர்மபுரி, அரூர், செங்கம், திருப்பத்தூர், சேலம், கோவை, ஈரோடு and திருப்பூர் |  |
| 3 | Towards Villupuram and KSRTC :: விழுப்புரம், வேட்டவலம் மற்றும் பெங்களூரு, சிமோகா சிக்குமகளூர் தவனகிரி (KSRTC buses only) ]] |  |
| 4 | Towards South :: திருச்சிராப்பள்ளி via:Tirukoilur மதுரை, குடந்தை, தஞ்சை, நெல்லை, கள்ளை and ஆத்தூர் | } |
# விளாங்குடி ஊராட்சி



**விளாங்குடி ஊராட்சி** (*Villangudi Gram Panchayat*) என்பது தமிழ்நாட்டின், அரியலூர் மாவட்டத்தில் உள்ள அரியலூர் ஒன்றியத்தில் அமைந்துள்ள ஓர் ஊராட்சி ஆகும்.  

இந்த ஊராட்சி, அரியலூர் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2249 ஆகும். இவர்களில் பெண்கள் 1111 பேரும், ஆண்கள் 1138 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  

1. கீழவிளாங்குடி
1. ஒரத்தூர்
1. விளாங்குடி